b'\n_START_ARTICLE_\nHorta-Guinard\xc3\xb3\n_START_PARAGRAPH_\nHorta-Guinard\xc3\xb3 on yksi Barcelonan kaupungin kymmenest\xc3\xa4 hallintoalueesta. Se sijaitsee kaupungin pohjoisosassa ja sit\xc3\xa4 rajoittavat Gr\xc3\xa0cian, Nou Barrisin, Eixamplen, Sant Andreun, Sant Mart\xc3\xadn ja Sarri\xc3\xa0-Sant Gervasin hallintoalueiden lis\xc3\xa4ksi Sant Cugatin ja Cerdanyola del Vall\xc3\xa8sin kunnat. Erillisist\xc3\xa4 Hortan ja el Guinard\xc3\xb3n kaupunginosista nimens\xc3\xa4 saanut alue kaupungistui voimakkaasti vasta 1950-luvun lopulla ja on edelleen verrattain harvaan asuttu. Vuoden 2005 v\xc3\xa4est\xc3\xb6nlaskennassa Horta-Guinard\xc3\xb3ssa oli 169 920 asukasta.'